
Projekto 
lyginamasis variantas

LIETUVOS RESPUBLIKOS 
ADMINISTRACINIŲ BYLŲ TEISENOS ĮSTATYMO NR. VIII-1029 
35, 38 IR 105 STRAIPSNIŲ PAKEITIMO
ĮSTATYMAS

2022 m.		d. Nr. 
Vilnius

1 straipsnis. 35 straipsnio pakeitimas
Pakeisti 35 straipsnio 3 dalį ir ją išdėstyti taip:
„3. Šiame straipsnyje nurodytus skundus (prašymus, pareiškimus) ir jų priedus paduodant teismui tik elektroninių ryšių priemonėmis bei išreiškus pageidavimą procesinius dokumentus gauti tik šiomis priemonėmis, mokama 75 procentai už atitinkamą skundą (prašymą, pareiškimą) mokėtinos žyminio mokesčio sumos. Jeigu pareiškėjas bylos nagrinėjimo metu atsisako procesinius dokumentus gauti tik elektroninių ryšių priemonėmis, pareiškėjas primoka trūkstamą žyminio mokesčio dalį.“

2 straipsnis. 38 straipsnio pakeitimas
Papildyti 38 straipsnio 1 dalį 9 punktu:
„9) skundą (prašymą, pareiškimą) palikus nenagrinėtą, kai pareiškėjas neprimoka trūkstamos žyminio mokesčio dalies.“

3 straipsnis. 105 straipsnio pakeitimas
Pakeisti 105 straipsnio 6 punktą ir jį išdėstyti taip:
„6) jeigu bylos nagrinėjimo pirmosios instancijos teisme metu paaiškėja, kad skundas (prašymas, pareiškimas) neatitinka jo turiniui keliamų reikalavimų arba kad nesumokėtas žyminis mokestis ar neprimokėta trūkstama žyminio mokesčio dalis. Šiuo pagrindu skundas (prašymas, pareiškimas) gali būti paliekamas nenagrinėtas tik tuo atveju, jeigu pareiškėjas per teismo nustatytą terminą trūkumų nepašalina;“. 

4 straipsnis. Įstatymo įsigaliojimas ir taikymas
1. Šis įstatymas įsigalioja 2023 m. sausio 1 d. 
2. Šis įstatymas taikomas po šio įstatymo įsigaliojimo teismui pateiktiems skundams (prašymams, pareiškimams). 


Skelbiu šį Lietuvos Respublikos Seimo priimtą įstatymą.


Respublikos Prezidentas


